**Sted : Molde Turnforening, Idrettens Hus**

**Tid: Onsdag 17. mars 2021**

**DAGSORDEN**

1 Godkjenne stemmeberettigede

2 Godkjenne innkallingen, sakslisten og forretningsorden

3 Valg av møteleder og referent

4 Valg av 2 personer til å underskrive protokoll

5 Behandle lagets årsmelding se side 2

6 Behandle regnskap for 2020 i revidert stand, revisorberetning leggs frem for årsmøtet.

7 Behandle innkomne forslag

8 Fastsettelse av medlemskontingent

9 Vedta foreningens budsjett for 2021

10 Valg

a. Valg av leder

b. Valg av styremedlemmer

c. Valg av vararepresentanter

d. Valg av revisorer

e. Valg av ny valgkomité

11 Valg av representanter til ting og møter.

**ÅRSMELDING 2020**

**Styret**

Styret i Molde Turnforening har ansvar for at lagets virksomhet holder en god kvalitet og at laget drives effektivt og i samsvar med overordnede idrettsmyndigheters vedtak og bestemmelser.

**Molde Turnforening sin formålsparagraf er som følger:**

*Turn handler om grunnleggende kroppslige ferdigheter som motorikk, koordinasjon og balanse. Molde Turnforenings mål er å tilby alle aldersgrupper i Molderegionen allsidig opplæring og trening i turn og gymnastikk. Hovedaktiviteten for barn er varierte og alderstilpassede turnaktiviteter. For ungdom har vi partier i akrobatikk, basistrening for utøvere i andre idretter og basistrening for voksne. Vi har også partier i utvalgte konkurransegrener — turn kvinner, turn menn og troppsgymnastikk. Alle nevnte aktiviteter er likeverdige satsningsgrener og vil ha en viss prioritet. Instruktørene utgjør en nøkkelressurs for kvaliteten og kontinuiteten i foreningens virksomhet. Rekruttering og kompetanseutvikling av instruktører har derfor særlig høy prioritet.*

**STYRET SAMMENSETNING I 2020**

Styreleder : Kennet Bratteberg

Nestleder: Jimmy Eriksen

Styremedlem: Anne Mathilde Wicken

Styremedlem: Ole Jakob Strandhagen

Styremedlem: Stine Sætre

Styremedlem: Sissel Nerland

Styremedlem:

Varamedlem: Sissel Nerland

Varamedlem : Geir Helge Ugelstad

Med denne sammensetningen har styret bestått av 4 kvinner og 3 menn. Foreningen tilfredsstiller dermed krav om likestilling i styrer og utvalg fra NGTF.

I 2020 *har styret avholdt 11 styremøter hvor vi har behandlet totalt 18 saker av varierende art.*

Samarbeidet i styret har vært bra med mange gode og nyttige meningsutvekslinger og handlekraftig i beslutninger. Jeg vil takke styret’s medlemmer for gode møter og innspill i 2020.

**Ansatte**

Daglig leder: Kari Frisvold Jenset, 100% stilling.
Daglig leders ansvar er alle små og store oppgaver som ligger i mellom styremøtene og tillegges drift av foreningen. Det være seg medlemsservice, søknader, halloppsett, kjøp og utskiftning av utstyr, planlegging-gjennomføring og etterarbeide av reiser og arrangement og at trenerne har kompetanse til å ivareta utøvernes ønsker og krav på det nivå de er på blir også ivaretatt av Daglig leder.

Anders Husby har vært ansatt i 60 % stilling, og i 100 % stilling fra august.
Anders skal ha hovedansvaret for instruksjon av de som leier hallen på dagtid, samt ansvar for rekruttering på guttesiden.

Seada Saldic ble i august ansatt i 100 % stilling, med ansvar for Turnakademiet, troppsgymnastikk, sosiale medier, nettside og sponsorarbeid.

 **Aktivitet**

Molde Turnforening har de siste årene drevet sin aktivitet i Moldehallen som vi leier av Angvik Eiendom. I september flyttet vi inn i ny basishall i Idrettens Hus.

Vi har skriftlige arbeidsavtaler med alle våre trenere, både hovedtrenere og hjelpetrenere.

Molde Turnforening har i 2020 hatt stor aktivitet, spesielt på breddesiden og vi hadde i 2020 over 800 aktive medlemmer.

 Styret vil rette en stor takk til alle våre trenere for den flotte jobben dere gjør.

**Tillitsverv i 2020:**Ingen

 **Representasjon i 2020**

Stine Sætre og Kennet Bratteberg deltok på forbundstinget, som ble gjennomført på Teams.

**Sponsorarbeid**

**I høst ble det tegnet sponsoravtaler med**

**Deltagelse på kurs**Sivert Gravem Ødegård, Vilde Svela Lunder og Karoline Moe deltok på trener 1 kurs i Ulsteinvik.

Kursholder: Johanna Xantippa Brandsegg

**Borgertoget 17. mai**

Dessverre ble det ikke noe Borgertog i år grunnet corona.

Juleoppvisningen ble også avlyst da det ikke lot seg gjennomføre med restriksjoner på maks 50 tilskuere.

**Årsmelding bredde**

**Turnskole vinterferien**

Det ble arrangert turnskole 17.-19. februar, med i alt 18 deltagere.Det ble arrangert klubboppvisning og saltokonkurranse helgen den 06.-08. mars
På saltokonkurransen deltok det gymnaster fra Molde, Ålesund, Ekko/Aureosen og Elnesvågen, Tomrefjord og Kristiansund

**All aktivitet stenges ned fra 12. mars til 18. mai på grunn av Corona pandemi**

18. mai startet vi opp igjen all breddeaktivitet i Moldehallen, med strenge smitteverntiltak, og uten foreldre til stede på treningene. Vi holdt aktiviteten gående helt frem til skoleferien 19. juni, og tok dermed igjen mange av de tapte treningene i mars og april.

29. juni til 03. juli, arrangerte vi turnskole i Moldehallen. I alt 35 deltagere koste seg i turnhallen og med turer i fjæra på Fuglset og Retiro.

10.-13. august arrangerte vi sommerens andre turnskole, med 28 deltagere.

24. august startet vi opp igjen etter sommerferien. Vi hadde hatt et mål om at oppstarten skulle være i ny turnhall i Idrettens Hus, men forsinkelser i levering av turnutstyr fra Unisport, utsatte oppstarten i nytt bygg.

12. september ble en merkedag, med stor flyttedugnad. Moldehallen ble tømt for alt turnutstyr og 25 år med turning i Moldehallen er historie. Frittståendegulvet ble lagt i ny hall, og resten av uken ble brukt til montering av groper og fester i gulv til alle håndapparater.

21. september startet vi som smått i ny turnhall med gymlekaktivitet i «motorikksalen» i Idrettens Hus.

*06.-09. oktober arrangerte vi turnskole i høstferien, i ny turnhall i Idrettens hus, samtidig som det siste av utstyret ble montert.*

12. oktober var alle turnpartier i gang i Idrettens hus.

13.-15. november gjennomførte vi vårt første digitale klubboppvisningshelg. På fredag var det klubbkonkurranse for konkurransepartiene, lørdag var det oppvisning for bredde-partiene, og søndag avsluttet vi med Saltokonkurranse, kun for deltagere fra egen klubb.

**Årsmelding Konkurransepartier, turn kvinner, turn menn og troppsgymnastikk**

08.-09. februar
Erica Liepelt, Erle Grudt og Vår Bugge Varhaugvik, deltok på nasjonal juniorsamling sammen med 70 andre detagere i Stavanger.

Juniorjentene deltok samme helg på NM kvalifisering for nasjonale klasser Troppsgymnastikk i Stavern.

Resultater: 28. plass av 35 tropper i frittstående, 35. plass av 51 i tumbling og 36. plass av 52 i trampett.

29.02.-01.03.
Mali Sofie Wikeland og Eina Buset Bredeli deltok på FIG-norgescup i Asker. Det ble noen fall, men en god gjennomkjøring for begge to. Gratulerer så mye til Eina med 7.plass sammenlagt.

12.-13. september arrangerte vi samling for aspiranter fra Molde, Tomrefjord og Ålesund i Moldehallen.

16.-18. oktober deltok Frida, Mali Sofie, Eina og Tonje (trener) på sin første rekruttsamling. Jentene trente 12.5 timer i Stavanger turnhall og tar med seg masse erfaring og motivasjon hjem!

Eina er tatt ut på rekruttlandslaget, mens Frida og Mali Sofie var på hospitering!

23.-25. oktober

Erica, Liepelt, Ingrid Mørkeseth Eriksen og Erle Grudt deltok i junior NM i Tromsø. Dette var første konkurranse på ett år og Thea ble vår beste gymnast med en 22.plass.

31.oktober -01.november

Vi arrangerte Regionsfinale i Molde siste helgen i oktober, denne gangen uten publikum med livestreamet via Joymo, som ble en fin erstatning når det ble frarådet å ha publikum på arrangementene.

Vi kan vise til gode resultater fra en konkurranselysten Moldetropp. Andrea Bjerkeli Hammerø tok sølv i rekrutt 11 år, Mali Sofie Wikeland og Frida Visnes Silseth gull og sølv i rekrutt 12 år og Ingrid bronse i FIG junior. I tillegg ble det et suverent lag-gull til. I rekruttklassen for guttene tok Brage Bjerkeli en strålende 2.plass
Det ble også mange medaljer i apparatfinalene på søndag.

10. november ble det arrangert internoppvisning for åpen konkurransegruppe og konkurransepartier TK.